لعبة Redfall والتأثر الخفي بفيلم Daybreakers ؟
#000002
من كام يوم خلصت فيلم Daybreakers من بطولة ايثان هوك، ولو كنت شفت الفيلم هتعرف أنه فيلم فامبيرز بس بقصة مختلفة، وهو أن معظم البشر بسبب فيروس تحولوا لفامبيرز وبقوا عايشين فقط على دماء البشر اللي أوشكوا على الانقراض.
#000003
فهنا الفيلم خيال علمي مش فانتازيا عصور وسطى، ومصاصي الدماء هم الاغلبية مش قلة بتحكم العالم في الخفاء زي باقي الافلام
#000004
طبعا لحد هنا مستغرب انا ليه بتكلم عن فيلم 🤣، بس الفكرة أن الفيلم فكرني على طول بلعبة Redfall القادمة واللي قصتها فيروس حول الناس لفامبيرز برده، ولما قريت قصة اللعبة مدخلتش دماغي اوي، انا متعود ديما أن مصاصي الدماء حاجة زي لعنة مش فيروس، بس لما شفت الفيلم فكرتي اتغيرت خالص
#000005
لعبة Redfall ممكن تستخدم حاجات كتير حصلت في الفيلم في تصميم اللعبة، زي الفامبيرز ينفع يرجعوا بشر تاني عن طريق التعرض للشمس ثم الغمر في الماء بسرعة قبل الحرق، وفي كمان طريقة تانية بس مش هحرقها عشان لو مشفتش الفيلم
#000006
كمان الفامبيرز مش عايزين يقضوا على البشر ولا يحولوهم كلهم، بل عايزين عدد معين ومقبول من البشر عايشين عشان يفضل الدم متوفر ويلبي حاجة الفامبيرز، واصلا الفيروس في الاصل لم يصب جميع الناس، بل إن ناس كتير كانوا قاصدين يحولوا نفسهم فامبيرز عشان فكرة الخلود وعدم الموت.
#000007
المقصد في النهاية أن قصة فامبيرز تكون شبيهة بقصص الزومبي في أن التحول بسبب فيروس مش لعنة أو فانتازيا، حلو جدا لانه بيناقش مواضيع مختلفة زي فكرة الخلود وغير مكنش بيتعرض كويس في افلام الفامبيرز التانية، واتمنى لعبة #Redfall تركز على الجوانب دي.
#000008
أخبار اجهزه الفيديو
#000010
Gamezawy is an online video games news, updates, and salest.
#000011